வருவதையும் அறியீரோ? உயிர்பி ழைப்பீர் வாரீரோ! வாரீரோ!" என்றான் நீலன். அரசன்மகள் உள்ளழைத்தாள், நீலன் சென்றான். அமைத்திட்ட நரிக்கண்ணன் திட்டம் சொல்வான்:  "இன்றிரவு பூதங்கள் நூறு வந்தே இங்குள்ளார் அனைவரையும் கொன்று போடும்! ஒன்றதிலே நரிப்பூதம்! மற்ற எல்லாம் உடனிருக்கும் படைமறவர் எனும்பூ தங்கள்! நன்றிதனை நானறிவேன்! நானோ அந்த நரியாரின் அமைச்சன்மகன்! நீலி என்பாள் என்னுயிர்போன் றாள்;அவளோ தங்கள் தோழி! என்னிடத்தில் மிகவாகச் சொல்லி யுள்ளாள்.  துறவியார் இவர்தாமோ! வேல னாரும் தூயபிற நண்பர்களும் இவர்கள் தாமோ? நிறையஎனக் கன்புண்டு தங்கள் மீதில்! நேரினிலே மட்டுந்தான் கண்ட தில்லை!